CELEX: 32021D2132
Language: da
Date: 2021-11-29 00:00:00
Title: Rådets afgørelse (EU) 2021/2132 af 29. november 2021 om fastlæggelse af den holdning, der skal indtages på Den Europæiske Unions vegne i det fælles udvalg, der er nedsat ved aftalen om civil luftfartssikkerhed mellem Den Europæiske Union og Folkerepublikken Kinas regering, for så vidt angår vedtagelsen af det fælles udvalgs forretningsorden

3.12.2021   
               
               
                  DA
               
               
                  Den Europæiske Unions Tidende
               
               
                  L 432/34
               
            
         RÅDETS AFGØRELSE (EU) 2021/2132
         af 29. november 2021
         om fastlæggelse af den holdning, der skal indtages på Den Europæiske Unions vegne i det fælles udvalg, der er nedsat ved aftalen om civil luftfartssikkerhed mellem Den Europæiske Union og Folkerepublikken Kinas regering, for så vidt angår vedtagelsen af det fælles udvalgs forretningsorden
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om civil luftfartssikkerhed mellem Den Europæiske Union og Folkerepublikken Kinas regering (1) (»aftalen«) blev indgået af Unionen ved Rådets afgørelse (EU) 2020/1075 (2) og trådte i kraft den 1. september 2020 (3).
                  
               
                     (2)
                  
                  
                     I henhold til aftalens artikel 11, stk. 1, nedsættes der et parternes fælles udvalg, som sikrer, at aftalen fungerer effektivt.
                  
               
                     (3)
                  
                  
                     I aftalens artikel 11, stk. 3, fastsættes det endvidere, at det fælles udvalg selv skal udarbejde og vedtage sin forretningsorden.
                  
               
                     (4)
                  
                  
                     Kommissionen og Kinas civilluftfartsmyndighed har i fællesskab udarbejdet et udkast til forretningsorden.
                  
               
                     (5)
                  
                  
                     Den holdning, der skal indtages på Unionens vegne i det fælles udvalg for så vidt angår vedtagelsen af det fælles udvalgs forretningsorden, bør fastlægges, da forretningsordenen vil være bindende for Unionen. Unionens holdning i det fælles udvalg bør baseres på udkastet til det fælles udvalgs afgørelse —
                  
               VEDTAGET DENNE AFGØRELSE:
         
            Artikel 1
            
               1.   Den holdning, der skal indtages på Unionens vegne på første møde i det fælles udvalg, der er nedsat ved aftalen om civil luftfartssikkerhed mellem Den Europæiske Union og Folkerepublikken Kinas regering, for så vidt angår vedtagelsen af det fælles udvalgs forretningsorden, baseres på udkastet til det fælles udvalgs afgørelse (4).
            
            
               2.   Repræsentanterne for Unionen i det fælles udvalg kan vedtage mindre ændringer af udkastet til det fælles udvalgs afgørelse uden yderligere afgørelse truffet af Rådet.
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 29. november 2021.
            
               
                  På Rådets vegne
               
               S. KUSTEC
               
                  Formand
               
            
         
         
            (1)  EUT L 240 af 24.7.2020, s. 4.
         
            (2)  Rådets afgørelse (EU) 2020/1075 af 26. juni 2020 om indgåelse af aftalen om civilluftfartens sikkerhed mellem Den Europæiske Union og Folkerepublikken Kinas regering (EUT L 240 af 24.7.2020, s. 1).
         
            (3)  EUT L 3 af 7.1.2021, s. 3.
         
            (4)  Jf. dokument ST 13626/21 på http://register.consilium.europa.eu.